Tom Anders Ludvigsen

Tom Anders Ludvigsen (født 28. januar 1955) var ordfører i Vestby kommune 1999-2007 og på ny fra 2015.

Han representerer Arbeiderpartiet og ble valgt til ordfører i 1999 med støtte fra Fremskrittspartiet og Venstre etter 12 år med Høyreordfører i kommunen. Han ble gjenvalgt i 2003 med støtte fra Frp, som fikk varaordføreren. Ludvigsen har vært en omstridt ordfører som i flere saker har fått kommunestyret mot seg. Ved valget i 2007 fikk han flest personlige stemmer, men forhandlingene etter valget førte til at John A. Ødbehr fra Høyre ble ordfører fra 2007. Dette skjedde i et valgteknisk samarbeid mellom Høyre, Arbeiderpartiet og Fremskrittspartiet.

Ludvigsen ble igjen valgt til ordfører i Vestby kommune i 2015 med støtte fra Sosialistisk Venstreparti, Senterpartiet, Venstre og Bygdelista.

Eksterne lenker 
 Om valget i 2003 hos NRK
 Om valget i 2007 hos NRK
 Ludvigsen mest populær
 Vestbys nye ordfører vil ikke love noe
 Om valget i Vestby

Ap-ordførere i Akershus
Ordførere i Vestby
Personer fra Vestby kommune
Fødsler i 1955